Hlutabréfavelta á aðalmarkaði Kauphallarinnar nam 2,8 milljörðum króna í dag og úrvalsvísitalan hækkaði um 0,11% . Afar litlar breytingnar voru á gangvirði skráðra félaga , en af þeim 20 sem aðalmarkaðinn skipa hækkuðu fimm , tíu lækkuðu , og fimm stóðu óhreyfð . Aðeins þrjú þeirra hreyfðust um yfir 1% . Mest hækkuðu bréf Brims um 1,30% í aðeins 8 milljóna króna viðskiptum , því næst komu Eimskip með 1,12% hækkun í 91 milljóna viðskiptum , og þriðja sætið vermdu bréf Heimavalla með 0,87% hækkun í 172 milljónum . Bréf Sýnar féllu mest allra , um 1,05% í 14 milljóna viðskiptum , næst kom VÍS með 0,72% lækkun í tæplega milljón króna viðskiptum , og Hagar og Origo voru jöfn um þriðja sætið með 0,55% lækkun í 48 og 9 milljóna viðskiptum . Mest var 537 milljóna króna velta með bréf Iceland Seafood , en verðið stóð óhreyft eftir viðskipti dagsins . Bréf Marel hækkuðu um 0,41% í 415 milljóna króna viðskiptum , og Síminn féll um 0,19% í 380 milljónum .